ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
21 ม.ค. 2559

สรุปภาวะตลาดภาคเช้า : SET ผันผวน – SET พาขึ้นรถไฟเหาะ โดยช่วงเช้าเปิดกระโดดมากกว่า 12 จุด ทำท่าเหมือนจะดี อย่างไรก็ตาม สุดท้ายเมื่อตลาดยังหาปัจจัยหนุนไม่เจอให้การฟื้นตัวขึ้นได้ต่อเนื่อง และกลุ่ม ICT ซึ่งหนุน SET ก่อนหน้านี้เริ่มหมดแรง
โดย Upside จำกัดในช่วงรีบาวด์ และราคาน้ำมันดิบ ยังอ่อนตัวลงต่อในช่วงเช้า รวมถึงตลาดภูมิภาค เริ่มมีแรงขายเข้ามาอีกครั้ง ส่งผลทำให้ SET ตีลังกาตลบหลัง มาเคลื่อนไหวในแดนลบ ปิดที่ระดับ 1247.81 จุด -1.17 จุด หรือ -0.1% ด้วยมูลค่าซื้อขายที่ระดับ 2.0 หมื่นลบ. กลุ่มหลัก ICT กดดันตลาด ปิดลบ -1.0% ส่วนพลังงาน และแบงก์ ปิดบวกเล็กน้อย +0.3% และ +0.1% ตามลำดับ ด้านตลาดภูมิภาคพลิกกลับมาในแดนลบ
 
กลยุทธ์ที่แนะนำ :
ช่วงบ่าย: คาดอ่อนตัวลงมาหาบริเวณ 1240-1245 จุด ตามการเคลื่อนไหวในกรอบสามเหลี่ยม ซึ่งได้ให้ข้อสังเกตไว้ในช่วงบ่ายวานว่า ทิศทางจะผันผวน เดาทางลำบากในช่วงไร้ทิศทาง เพื่อรอเลือกข้างขึ้นหรือลงอีกครั้ง ส่วนแนวต้านระยะสั้นช่วงบ่ายอยู่ที่ 1250-1255 จุด
หากขึ้นทะลุผ่านได้ จะกลับมาเป็นสัญญาณที่ดีในระยะสั้น กลยุทธ์ ยังเน้นเพียงการซื้อขายเก็งกำไรระยะสั้น และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ TSE (รับ 3.96 ต้าน 4.20 Cut 3.86)
 